Document ID: /roh_data/filtered/fineweb-2-filterrobots_roh.jsonl.gz/41958

Adversaris na duain betg lavagar cunvegna d’atom
- Dumengia, 12.4.2015, 11:26
Il president american Barack Obama ha appellà als adversaris dad ina cunvegna d'atom cun l'Iran. Els na duain betg lavagar ina cunvegnientscha pussaivla.
Obama na chapeschia betg pertge che tschertas persunas investeschian uschè bler temp e forza per provocar ina disditga da la cunvegna. Sch'ils Stadis Unids crain che l’Iran possia bajegiar ina bumba atomara malgrà la cunvegna, alura na vegnian els betg a suttascriver quella ha declerà il president american a l'ur da l'inscunter suprem da l'America a Panama-City.
RR novitads 12:00